Hans fader var [[oberstløjtnant]] Nicolai Christian Høst, hans moder hed Sophie Henriette f. Petersen. Efter at have gennemgået [[Landkadetakademiet]] blev han [[1836]] [[sekondløjtnant]] med aldersorden fra [[1835]], gennemgik Det gymnastiske Institut og blev ansat ved [[Kronens Regiment]], hvornæst han gjorde tjeneste ved [[artilleri]]et. Udnævnt til [[premierløjtnant]] [[1842]] kom han til 2. infanteribataljon, hvormed han [[1848]] [[Treårskrigen|rykkede i felten]] og deltog i [[Slaget ved Bov|kampen]] ved [[Bov (Jylland)|Bov]]. Så ansattes han som [[adjudant]] ved 1. Infanteribrigade og udmærkede sig i [[Slaget ved Slesvig|slaget]] ved [[Slesvig by|Slesvig]]; han såredes hårdt og faldt i fangenskab. Udnævnt til [[Kaptajn (militær)|kaptajn]] [[1849]] blev han adjudant ved 6. brigade og ved [[Olaf Rye]]s korps og deltog med dette i fægtningerne ved [[Kolding]] og [[Vejle]] og i tilbagetoget. Om vinteren gjorde Høst tjeneste ved 4. forstærkningsbataljon, men var under felttoget [[1850]] stabschef ved 6. brigade, som i [[Slaget ved Isted|slaget]] ved [[Isted]] kæmpede ved [[Bøgmose]]. I [[1851]] blev Høst [[Kompagni (militær)|kompagnichef]] ved 2. bataljon, og da [[Hæren]] mobiliseredes [[1863]], fik han befalingen over 2. Regiments 2. bataljon, men hans helbredstilstand tillod ham kun delvis at deltage i [[2. Slesvigske Krig|felttoget]] [[1864]].
Historie